Thomas Campion
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1600-tallet
Thomas Campion var en engelsk dikter, komponist og prosodiker, og lege av yrke. Hans mest kjente verk er fire samlinger av såkalte airs (lyriske dikt ledsaget av musikk), som ble utgitt mellom 1601 og 1617. Han skrev også dikt på latin, samt fire masques (dramatiserte småstykker der dans og musikk spiller en viktig rolle).
Som prosodiker (Observations in the Art of English Poesie, 1602) ville Campion etter klassisk mønster innføre urimede vers, til tross for at hans egne rimdikt er små mesterverk.Works: Complete Songs, Masques and Treatises, Selection of Latin Verse ble utgitt av W. R. Davis i 1967, og The Selected Songs, redigert av W. H. Auden, utkom i 1972. Les mer i Store norske leksikon Storbritannias litteratur